Genre: Information/Explanation

Opis: Osnovni cilj diplomskega dela je bil preveriti, kako se v igri javnih dobrin obnese strategija korelirane pozitivne recipročnosti oziroma strategija igralca, ki hkrati nagrajuje in kaznuje kot ena kombinirana strategija. Predstavili smo igro javnih dobrin, njena pravila, strategije in možna izplačila. Predstavili smo tri glavne elementarne strategije igranja igre javnih dobrin. Te so koooperacija, kooperacija z nagrajevanjem in kooperacija s kaznovanjem. Za primerljivost rezultatov skozi celo delo smo se potrudili izbirati parametre, pri katerih smo lahko direktno ali pa vsaj v okviru neke sprejemljive podobnosti primerjali rezultate. Pri predstavitvah elementarnih strategij se je pokazalo, da prispevajo k spodbujanju razvoja sodelovanja in da je kaznovanje od predstavljenih najuspešnejše, ker spodbuja sodelovanje tudi pri nižjih sinergijskih faktorjih. Predstavitvi elementarnih strategij sledi preverjanje, če prinaša združevanje korelirane pozitivne in negativne recipročnosti v eno strategijo kakšne evolucijske prednosti. Podobno kot pri predstavitvi elementarnih strategij smo se lotili tudi strategije hkratnega nagrajevanja in kaznovanja in dobili rezultate, ki kažejo, da neodvisno od sinergijskega faktorja, pri katerem smo izvajali simulacije, kombinirana strategija kaznovanja in nagrajevanja ni pokazala evolucijskih prednosti pred elementarnima strategijama nagrajevanja in še posebej kaznovanja. Pokazali so se sicer ozki pasovi pri zelo nerealnih parametrih, ko lahko kombinirana strategija pokaže svojo moč, a se tudi tu izkaže, da bi samo kaznovanje pri istih parametrih bilo boljše. Ključne besede: igra javnih dobrin, sodelovanje, nagrajevanje, kaznovanje, korelirana pozitivna in negativna recipročnost Objavljeno: 11.11.2016; Ogledov: 749; Prenosov: 53 Celotno besedilo (1,92 MB)